Ди махуэшхуэхэр

1.Ди къэралым игъэлъап1э махуэшхуэхэм къеджэ. Дэтхэнэр уэ нэхъыф1у плъагъурэ?

Щ1эныгъэм и махуэ, Егъэджак1уэхэм я махуэ (1эщ1агъэ псоми епха махуэшхуэхэр), Лъэпкъ зэкъуэтыныгъэм и махуэ, Зэгуры1уэныгъэмрэ зэк1ужыныгъэмрэ (примирения) я махуэ, Анэм и махуэ, Россие Федерацэм и Конституцэм и махуэ, Илъэсыщ1э, Хэкур зыхъумэхэм я махуэ, Ц1ыхубзхэм я махуэ, Гъатхэмрэ Гуащ1эдэк1ымрэ я махуэ, Тек1уэныгъэм и махуэ, Сабийхэр хъумэным и махуэ, Урысейм и махуэ, Унагъуэм, лъагъуныгъэм, пэжыгъэм и махуэ.

 2. 2. Ищхьэмк1э къыщыхьа махуэшхуэхэр щагъэлъап1э махуэхэм щыгъуазэ зыщ1.

Щ1эныгъэм и махуэ Сентябрым и 1-р

Егъэджак1уэм и махуэ Октябрым и 5-р

Лъэпкъ зэкъуэтыныгъэм и махуэ Ноябрым и 4-р

Зэгуры1уэныгъэмрэ зэк1ужыныгъэмрэ я махуэ Ноябрым и 7-р

Анэм и махуэ Ноябрым и ужь тхьэмахуэр

Россие Федерацэм и Конституцэм и махуэ Декабрым и 12-р

Илъэсыщ1э Январым и 1-р

Хэкур зыхъумэхэм я махуэ Февралым и 23-р

Ц1ыхубзхэм я махуэ Мартым и 8-р

Гъатхэмрэ Гуащ1эдэк1ымрэ я махуэ Майм и 1-р

Тек1уэныгъэм и махуэ Майм и 9-р

Сабийхэр хъумэным и махуэ Июным и 1-р

Урысейм и махуэ Июным и 12-р

Унагъуэм, лъагъуныгъэм, пэжыгъэм я махуэ Июлым и 8-р

3. Махуэшхуэхэр

Ди къэралым щагъэлъап1э махуэшхуэхэр куэд дыдэ мэхъу. Ахэр нэхъыбэу зэпхахэр 1эщ1агъэ зэхуэмыдэхэрщ. А махуэхэр зыгъэпсэхугъуэ махуэхэкъым. Ауэ, ит1аник1, 1эщ1агъэл1хэм ф1ыуэ ялъагъу я махуэшхуэхэр. Апхуэдэ махуэхэм ди къэралым и президентыр хъуэхъу псалъэк1э 1эщ1агъэл1хэм захуегъазэ. А махуэшхуэм ирихьэл1эу куэдым къэрал дамыгъэхэр, щ1ыхь тхылъхэр ират. Урысейм хыхьэ регион къэск1э щок1уэк1 апхуэдэ гъэлъэп1эныгъэхэр. Iэщ1агъэл1хэр я махуэ лъап1эхэм поплъэ, ф1ык1э щыгугъуу. Зи лэжьыгъэм ехъул1эныгъэхэр къыщызыгъэлъагъуэ 1эщ1агъэл1хэм теухуа телевизионнэ передачэхэр трах, абыхэм ятеухуа статьяхэр газетхэм, журналхэм къытрадзэ. К1эщ1у жып1эмэ, 1эщ1агъэл1хэр ягъэлъап1э.

Iэщ1агъэхэм епха махуэшхуэхэм нэмыщ1к1э, икъук1э щ1ып1эшхуэ еубыд ди армэм епха махуэшхуэхэм. Зэрытщ1эщи, 1эщэк1э зэщ1эузэда къарухэр л1эужьыгъуэ куэд мэхъу. А псоми я махуэ хэха щы1эщ.

гъэлъэп1эныгъэхэр – чествования

1эщэк1э зэщ1эузэда къарухэр – вооруженные силы

Таблицэм ипкъ итк1э упщ1эхэм жэуап ет.

**Ответить на вопросы, используя вышеперечисленные праздники.**

1) Сытым и махуэ декабрым и 12-р? 2) Хэт зи махуэр октябрым и 5-р? 3) Урысейм и махуэр дапщэщ щагъэлъэп1эр? 4) Гъатхэмрэ Гуащ1эдэк1ымрэ я махуэр дапщэщ щагъэлъэп1эр? 5) Лъэпкъ зэкъуэтыныгъэм и махуэр дапщэщ щагъэлъэп1эр? 6) Ноябрым и ужь тхьэмахуэм сыт хуэдэ махуэшхуэ ягъэлъап1эр? 7) Дапщэщ щагъэлъэп1эр Тек1уэныгъэм и махуэр?